Interná smernica č. 5/2018

Používanie mobilných telefónov a tabletov

|  |  |
| --- | --- |
| *Organizácia* | **Základná škola s materskou školou** |
| *Identifikačné číslo organizácie (IČO)* | **35569417** |
| *Obec a PSČ* | **Hraň 076 03** |
| *Ulica a číslo* | **SNP 446/178** |
| *Vypracoval - funkcia* | **Mgr. Adriana Naďová, riaditeľka** |
| *Platnosť a účinnosť od:* | **30.8.2018** |

**Riaditeľka ZŠ s MŠ , SNP 446/178, Hraň v y d á v a internú smernicu o používaní mobilných telefónov a tabletov v škole.**

Podľa vyhlášky MŠ SR 320/2008 Z. z. o základnej škole a POP riaditeľka školy vymedzuje opatrenia ohľadne používania mobilných telefónov a tabletov resp. iných multimediálnych zariadení v zmysle § 20 ods.7 uvedenej vyhlášky.

**Článok 1**

**Úvodné ustanovenia**

1. Účelom smernice je ustanoviť zásady používania mobilných telefónov a tabletov resp. iných multimediálnych zariadení žiakmi Základnej školy s Materskou školou v Hrani a vymedziť opatrenia v prípade jej porušenia.

2. Smernica je záväzná pre žiakov pri používaní mobilných telefónov, tabletov resp. iných multimediálnych zariadení a pre zamestnancov školy pri kontrole dodržiavania zásad používania vyššie spomenutých zariadení žiakmi.

**Článok 2**

**Všeobecné ustanovenia**

1. Vyučovaním sa rozumie sled vyučovacích hodín a prestávok podľa rozvrhu hodín v čase od 08:00 hod. do 13: 30 hod. + pobyt v školskom klube detí.

2. Počas vyučovania žiak nesmie používať mobilný telefón a tablet, či iné multimediálne zariadenie. V žiadnom prípade nesmie vytvárať obrazový a zvukový záznam z vyučovania.

3. Mobilný telefón, tablet resp. iné multimediálne zariadenie musí mať žiak počas vyučovania stále vypnutý, aby nenarúšal priebeh vyučovania.

4. Žiak nesmie používať mobilný telefón a tablet, či iné multimediálne zariadenie ani počas prestávok na nahrávanie, fotografovanie, prezeranie, počúvanie či iné účely bez výslovného súhlasu dozor vykonávajúceho učiteľa, alebo triedneho učiteľa.

5. V prípade, že sa žiak v súrnom prípade potrebuje skontaktovať so svojím zákonným zástupcom, upovedomí o tejto skutočnosti dozor vykonávajúceho pedagogického zamestnanca, alebo vyučujúceho, s ktorým bola predchádzajúca vyučovacia hodina, alebo triedneho učiteľa.

6. Žiak nesmie nikdy zneužiť mobilný telefón a tablet, či iné multimediálne zariadenie na šikanovanie spolužiakov či iných osôb.

7. Žiak môže použiť mobilný telefón a tablet a iné multifunkčné zariadenie v

odôvodnených prípadoch so súhlasom vyučujúceho, triedneho učiteľa alebo riaditeľky školy.

8. Žiak nesmie mať mobilný telefón a tablet, či iné multimediálne zariadenie na lavici ani v lavici. Vypnutý mobil a tablet, resp. iné multimediálne zariadenie musí byť uložené v osobných veciach žiaka, najlepšie v školskej taške počas vyučovania.

9. Škola nezodpovedá za mobil a tablet, či iné multimediálne zariadenie, ktoré žiak donesie do školy. Zodpovednosť nesie žiak so svojím zákonným zástupcom, ktorý mu mobil a tablet, či iné multimediálne zariadenie do školy dovolil doniesť.

10. Počas stravovania dodržiavajú základné zásady spoločenskej etiky, t.z. počas obeda netelefonujú, neposielajú SMS správy, nehrajú hry, nefotia a nenatáčajú svojich spolužiakov a okolie. V prípade, že im zvoní mobil, vystúpia z radu, respektíve opustia svoje miesto a telefonát si vybavia v súrnych prípadoch v priestoroch pred školskou jedálňou.

**Článok 3**

**Opatrenia**

Podľa závažnosti previnenia a porušenia tejto smernice riaditeľka školy, resp. triedny učiteľ môže uložiť niektoré z uvedených opatrení:

1. Zápis poznámky do žiackej knižky a do klasifikačného záznamu.

2. Napomenutie triednym učiteľom.

3. Pokarhanie triednym učiteľom.

4. Pokarhanie riaditeľkou školy.

5. Zníženie známky zo správania.

**Článok 4**

**Previnenia**

1. Ak žiak počas vyučovania použije mobilný telefón a tablet, či iné multimediálne zariadenie, bude mu vyzváňať, alebo zvukovým signálom o príchode SMS správy inak narúšať priebeh vyučovania, bude vyzvaný k okamžitému vypnutiu zariadenia. Po opakovanom používaní mobilného telefónu a iných multimediálnych zariadení sa to považuje za hrubé porušenie školského poriadku.

2. Ak žiak počas vyučovacích hodín či prestávok použije mobilný telefón a tablet či iné multimediálne zariadenie na výhražné SMS správy, filmovanie, fotenie alebo iné použitie za účelom poníženia ľudskej dôstojnosti, bude to považované za šikanovanie. Žiakovi bude znížená známka zo správania bez postupnosti vymedzenej v školskom poriadku.

**Článok 5**

**Zodpovednosť**

1. Triedny učiteľ zodpovedá za oboznámenie žiakov s touto smernicou.

2. Triedny učiteľ zodpovedá za oboznámenie rodičov s touto smernicou.

3. Triedny učiteľ zodpovedá za vyvodzovanie opatrení pri previnení žiakov a vedenie písomnej agendy s tým súvisiacej.

4. Zodpovednosť za stratu alebo poškodenie mobilu a tabletu, či iného multimediálneho zariadenia nesie žiak so svojím zákonným zástupcom, ktorý mu mobil a tablet, či iné multimediálne zariadenie do školy dovolil doniesť.

**Článok 6**

**Záverečné ustanovenia**

Smernica nadobúda platnosť od 1.9. 2018

Mgr. Adriana Naďová

riaditeľka školy